Ο Εμπορικός Σύλλογος Ιλίου δυναμώνει το έργο «Πιλοτικές Δράσεις για την Προώθηση των Ευπαθών Ομάδων και των Νέων στην Απασχόληση στο Δήμο Ιλίου, στο πλαίσιο τηςΒΑΑ/ΟΧΕ της Δυτικής  Αθήνας (Διαδημοτικό Κοινωνικό Δίκτυο “ΣΥΜΠΡΑΤΤΩ”) , της Πράξης «Διαδημοτικές Δράσεις και Εργαλεία για την Προώθηση των Ευπαθών Ομάδων και των Νέων στην Απασχόληση και στην Επιχειρηματικότητα (Διαδημοτικό Κοινωνικό Δίκτυο ΣΥΜΠΡΑΤΤΩ)». Υπεγράφη, μετά από πρωτοβουλία του Δήμου Ιλίου, Σύμφωνο Συνεργασίας μεταξύ του Δήμου Ιλίου και του Εμπορικού Συλλόγου Ιλίου, σύμφωνα με το οποίο ο Εμπορικός Σύλλογος υποστηρίζει: • την διάχυση, των στόχων και των σκοπών του έργου στα μέλη του, προκειμένου να ενισχυθεί η απαραίτητη ευαισθητοποίηση • την ανακοίνωση θέσεων εργασίας, μέσω της δυνατότητας τα μέλη του να απευθύνονται στο Γραφείο του Έργου, με στόχο την εύρεση κατάλληλου προσωπικού όταν και στις περιπτώσεις που αυτά αναζητούν προσωπικό. O Εμπορικός Σύλλογος Ιλίου, αποδεικνύει έμπρακτα την ευαισθησία και την στήριξη του στους ανθρώπους που αναζητούν εργασία, υποστηρίζοντας ότι οι τοπικοί φορείς,συνεργαζόμενοι μπορούν να ενισχύσουν την ανάπτυξη με πολλαπλά για όλους οφέλη. Περισσότερες Πληροφορίες για το έργο https://sympratto.ilion.gr/. Πρόκειται για ένα Καινοτόμο έργο του Δήμου Ιλίου, οι υπηρεσίες του οποίου προς τους άνεργους/ες, ωφελούμενους/ες χρηματοδοτείται από την Περιφέρεια Αττικής, από πόρους του ΕΚΤ στο πλαίσιο της ΒΑΑ/ΟΧΕ της Δυτικής Αθήνας. Φορέας Λειτουργίας του Έργου είναι η Διεύθυνση Κοινωνικής Προστασίας και Υγείας του Δήμου Ιλίου. Οι υπηρεσίες του Έργου Παρέχονται στο Πολυδύναμο Κέντρο Μίκης Θεοδωράκης, Φιλιατών 71 και Πλουτάρχου, Ίλιον (προσβάσιμο σε ΑΜΕΑ), πληροφορίες τηλ.: 2132141336 (καθημερινά 10:00–15:00) και ηλεκτρονικά στο sympratto@ilion.gr.